ORDE do 25 de xuño de 2009 pola que se autoriza provisionalmente, para o ano académico 2009-2010, a impartición das ensinanzas de bacharelato da modalidade de artes: vía de artes escénicas, música e danza no centro privado San Miguel 2, do concello de Vigo (Pontevedra).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 20/07/2009

Examinado o expediente iniciado polo centro privado San Miguel 2, do concello de Vigo, no cal solicita autorización para impartir as ensinanzas de bacharelato da modalidade de artes: vía de artes escénicas, música e danza.
Tendo en conta que o dito centro privado conta con autorización para impartir o bacharelato LOXSE na modalidade de artes segundo a Orde do 10 de xuño de 2005.
Vistos a Lei orgánica 2/2006, do 3 de maio, de educación; o Decreto 126/2008, do 19 de xuño, polo que se establece a ordenación e o currículo de bacharelato na Comunidade Autónoma de Galicia; o Decreto 133/1995, do 10 de maio, sobre autorización de centros docentes privados para impartir ensinanzas de réxime xeral non universitarias, e a Orde do 20 de setembro de 1995 que desenvolve este decreto.
Esta consellería, por proposta da Dirección Xeral de Centros e Recursos Humanos,
DISPÓN:
Primeiro.-Autorizar provisionalmente, para o ano académico 2009/2010, as ensinanzas de bacharelato da modalidade de artes: vía de artes escénicas, música e danza no centro privado San Miguel 2, do concello de Vigo, segundo se especifica no anexo desta orde.
Segundo.-Antes da posta en funcionamento das ensinanzas que se autorizan, o departamento territorial da Consellería de Educación e Ordenación Universitaria de Pontevedra, despois do informe da Inspección Educativa, aprobará expresamente a relación de persoal que impartirá docencia no dito centro, así como o equipamento adecuado.
Terceiro.-Queda o centro obrigado ao cumprimento da lexislación vixente e a solicitar a oportuna revisión cando teña que modificarse calquera dos datos que sinala esta orde.
Esta orde, que esgota a vía administrativa, poderá ser obxecto de recurso potestativo de reposición ante o conselleiro de Educación e Ordenación Universitaria, no prazo dun mes, contado a partir do día seguinte ao da súa publicación no Diario Oficial de Galicia, segundo o disposto nos artigos 116 e 117 da Lei 30/1992, do 26 de novembro, de réxime xurídico das administracións públicas e do procedemento administrativo común, ou ben directamente o recurso contencioso-administrativo no prazo de dous meses contados a partir do día seguinte ao da súa publicación, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 25 de xuño de 2009.
Jesús Vázquez Abad
Conselleiro de Educación e Ordenación Universitaria
ANEXO
Provincia: Pontevedra.
Concello: Vigo.
Localidade: Vigo.
Enderezo: Tomás A. Alonso, 23.
Código do centro: 36011211.
Denominación: Centro Privado San Miguel 2.
Titular: Colegio San Miguel, S.L.
Composición resultante:
Educación infantil: 3 unidades.
Educación primaria: 6 unidades.
Educación secundaria obrigatoria: 4 unidades.
Bacharelato: 6 unidades das modalidades de ciencias e tecnoloxía, humanidades e ciencias sociais e a de artes: vía de artes plásticas, deseño e imaxe; autorización provisional para o ano académico 2009/2010 da vía de artes escénicas, música e danza.
Formación profesional específica:
1 ciclo formativo de grao superior de administración e finanzas (2 unidades, 30 postos escolares/unidade).
1 ciclo formativo de grao superior de desenvolvemento de produtos electrónicos (2 unidades, 30 postos escolares/unidade).
*Quenda de tarde-noite:
1 ciclo formativo de grao superior de desenvolvemento de aplicacións informáticas (2 unidades, 30 postos escolares/unidade).
Educación de persoas adultas: bacharelato, 6 unidades das modalidades de ciencias e tecnoloxía, humanidades e ciencias sociais e a de artes: vía de artes plásticas, deseño e imaxe.